**Esa Pekka Pulliainen** (s. 1. tammikuuta 1957 Helsinki) on suomalainen kitaristi. Hänet tunnetaan Agents-yhtyeen kitaristina ja sovittajana. Hän on myös tuottanut muiden artistien levyjä. Vuonna 2003 Esa Pulliaiselle myönnettiin säveltaiteen valtionpalkinto. Vuonna 2015 hän sai Vantaan kulttuuripalkinnon (10 000 eur).

Pulliainen työskenteli ensin eri yhtyeiden roudarina (mm. Dave Lindholm) ennen liittymistään Tuomari Nurmion Köyhien ystävät -yhtyeeseen. Hän oli mukana yhtyeen ainoaksi jääneellä levyllä *Kohdusta hautaan* vuonna 1979. Köyhien ystävien hajottua Pulliainen ja osa sen muusta jäsenistöstä perustivat Agents-yhtyeen.

Esa Pulliainen on tunnettu myös luomastaan, niin sanotusta "Agents-soundista", jonka on sanottu yhdistelevän 1960-luvun rautalankamusiikkia, rockia ja iskelmää. Vuosina 1979–2006 hän käytti yleensä vaaleansinistä, Suomen lipulla koristettua Fender Stratocaster -sähkökitaraa, jonka perusteella F-Musiikki teetti aikanaan erän replikoita.

Esa Pulliainen on tehnyt myös sävellyksiä, esimerkiksi "Luonasi"-kappale on Esa Pulliaisen säveltämä ja sanoituksen hän on tehnyt yhdessä Jorma Kääriäisen kanssa. Suurin osa Pulliaisen sävellyksistä on julkaistu Agentsin levyillä. Myös Tuomari Nurmion *Kohdusta hautaan* -levyllä on yksi Esa Pulliaisen säveltämä instrumentaalikappale "7-Ender" sekä joitakin Tuomari Nurmion ja hänen yhteissävellyksiä kuten "Ankara". Lisäksi Pulliainen on tehnyt sävellyksiä myös muun muassa Milanalle, Kari Tapiolle, The Swinghufvuds -yhtyeelle, The JP’sille ja Fourbangersille.

Esa Pulliaisella on myös kokoonpano Esa Pulliainen C-Combo, joka aloitti vuonna 2008 nimellä Esa Pulliainen Cocktail Combo. Yhtye aloitti toimintansa aluksi instrumentaaliyhtyeenä ja vuonna 2013 julkaistiin instrumentaalilevy yhtyeen nimellä. Nykyään yhtye tekee yhteistyötä Mr. Breathlessin ja muiden artistien kanssa, esimerkiksi Mr. Breathlessin kanssa on ilmestynyt uusi albumi nimeltään *Keep on Rockin’*. 

Esa Pulliainen vuonna 2009
Pulliaisen sukujuuret ovat luovutetussa Karjalassa, hänen isänsä on kotoisin Salmista. Pulliainen asuu Vantaan Kaivokselassa.

Muiden levyillä
---------------

* Sakari Kuosmanen: *Ihana elämä* (1986)
* Stam1na: SLK (2014)

Katso myös
----------

* Help

Lähteet
-------

1. ↑  Vantaa palkitsi Agentsien kitaramestarin  14.12.2015. Vantaan Sanomat, vantaansanomat.fi. Viitattu 2.7.2016.
2. ↑   Blues News n:o 262 4/2013 s.13
3. ↑  Roudari Agents.  Arkistoitu 14.7.2009. Viitattu 18.7.2009.
4. ↑  Agents-soundi päivittyi uudella laulajalla (PDF) *Kaupunkiuutiset*.  28.1.2009. Viitattu 18.7.2009. [vanhentunut linkki]
5. ↑  Huotari, Päivi: Sorsakoski ja Agents tekevät levyn ja kiertueen *Helsingin Sanomat*.  28.5.2007. Sanoma Osakeyhtiö. Viitattu 18.7.2009. [vanhentunut linkki]
6. ↑  Esa Pulliainen Stratocaster® Agents-sivut.  Arkistoitu 13.7.2009. Viitattu 18.7.2009.
7. ↑  Esa Pulliaisen sävellyksiä *kansalliskirjasto.finna.fi*. Viitattu 21.10.2015.
8. ↑  Dex Viihde – Esa Pulliainen C-Combo & Mr Breathless *dexviihde.fi*.  Arkistoitu 16.10.2015. Viitattu 21.10.2015.
9. ↑  Mr Breathless & Esa Pulliainen C-Combo *mrbreathless.com*. Viitattu 21.10.2015.
10. ↑  Pulliainen tv-ohjelmassa *Yhteinen sävel: Mandshurian Beat*, Yle Teema, 2009.
11. ↑  Tero Alanko: Agentsin Esa Pulliainen on herrasmies ja hulivili, jonka Suomi-kitara säestää nyt Ville Valoa  4.1.2019. Suomen Kuvalehti. Viitattu 17.5.2023.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Esa Pulliainen**.
* Ylen Elävä arkisto: Esa Pulliainen ja Topi Sorsakoski
* Esa Pulliainen (28.10.2011) Tarinaa kitaroista (youtube.com)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |

 |